[{"text_idx": "#000001", "text": "XXVII Niitva\u0308lja Karika esimene pa\u0308ev esitas to\u0303elisi va\u0308ljakutseid \u2013 tugev tuul ning va\u0308ljaku griini kiirus ehk stimp 10.3 tegid ma\u0308nguolud keeruliseks. Kokku lo\u0308o\u0308di 81 birdie\u2018t, 3 eagle\u2019it ning va\u0308ljaku par\u2019i ma\u0308ngis kolm vo\u0303istlejat."}, {"text_idx": "#000003", "text": "Mark Suursalu vo\u0303ttis esimese ma\u0308ngupa\u0308eva kokku nii: \u201eArvestades asjaolu, et vo\u0303istlesin viimati 9 kuud tagasi, ja\u0308in ta\u0308nase pa\u0308evaga va\u0308ga rahule. Tuuline ilm oli hea tulemuse ma\u0308ngimiseks keeruline ning tegin ka paar eksimust, aga 9. raja eagle ja kaks birdie\u2019t aitasid seda siluda. Homsele vo\u0303istluspa\u0308evale la\u0308hen vastu hea tundega.\u201d"}, {"text_idx": "#000004", "text": "Amato\u0308o\u0308ride meeste klassis ka\u0308is tihe vo\u0303istlus meie ma\u0308ngijate ja po\u0303hjanaabrite vahel, kus esimestel kohtadel on hetkeseisuga Soome ma\u0308ngijad. Va\u0308ljaku par\u2019i (72 lo\u0308o\u0308ki) suutis va\u0308lja ma\u0308ngida amato\u0308o\u0308ride seas ainsana Ilari Saulo, Keimola Golfist. Teisel kohal hetkel Pickala Golf Club\u2019i ma\u0308ngija Tyko Tuohimaa (+2 ehk 74 lo\u0308o\u0308ki) ja temale ja\u0308rgnes 75 lo\u0308o\u0308giga Rasmus Karlsson, St. Laurence Golfist. Eestlastest na\u0308itas ko\u0303ige paremat tulemust Niitva\u0308lja Golfiklubist Mattias Varjun, kes paikneb hetkel viiendal kohal 76 lo\u0308o\u0308giga (+4). Ku\u0308sisime ka Mattiaselt kommentaari ta\u0308nasele pa\u0308evale. \u201cTeadsin, et tuleb raske pa\u0308ev. Tugev tuul, kiired ja ko\u0303vad griinid. Raja teisel poolel tuli ja\u0308rjest va\u0308ikeseid eksimusi sisse, mis lo\u0303ppesid bogey\u2019dega. Samas birdie vo\u0303imalused ja\u0308id kahjuks pa\u0308eva lo\u0303pus realiseerimata. Vaatamata sellele, on hea meel olla ma\u0308ngus sees, vo\u0303istlemaks heade kohtade nimel.\u201d"}, {"text_idx": "#000008", "text": "Niitva\u0308lja Golfi ma\u0308nguo\u0303igused ja paketid 2023"}, {"text_idx": "#000009", "text": "Niitva\u0308lja Golfi 2023. aasta hinnakiri ja suurimad muudatused"}]